CELEX: 32021R2264
Language: fi
Date: 2021-12-17 00:00:00
Title: Komission täytäntöönpanoasetus (EU) 2021/2264, annettu 17 päivänä joulukuuta 2021, asetuksen (ETY) N:o 3649/92 muuttamisesta yksinkertaistetun saateasiakirjan selventävien huomautusten osalta, kun on kyse todistuksen saaneista tai todistuksen itse laatineista pienistä riippumattomista alkoholijuomien valmistajista

20.12.2021   
               
               
                  FI
               
               
                  Euroopan unionin virallinen lehti
               
               
                  L 455/22
               
            
         KOMISSION TÄYTÄNTÖÖNPANOASETUS (EU) 2021/2264,
         annettu 17 päivänä joulukuuta 2021,
         asetuksen (ETY) N:o 3649/92 muuttamisesta yksinkertaistetun saateasiakirjan selventävien huomautusten osalta, kun on kyse todistuksen saaneista tai todistuksen itse laatineista pienistä riippumattomista alkoholijuomien valmistajista
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon valmisteveroja koskevasta yleisestä järjestelmästä ja direktiivin 92/12/ETY kumoamisesta 16 päivänä joulukuuta 2008 annetun neuvoston direktiivin 2008/118/EY (1) ja erityisesti sen 34 artiklan 1 kohdan toisen alakohdan,
         sekä katsoo seuraavaa:
         
                     (1)
                  
                  
                     Komission täytäntöönpanoasetuksessa (EU) 2021/2266 (2) vahvistetaan malli neuvoston direktiivin 92/83/ETY (3) 23 a artiklan 1 kohdassa tarkoitetulle todistukselle, joka jäsenvaltioiden on annettava alkoholijuomien riippumattomille pientuottajille. Asetuksessa vahvistetaan myös, mitä viittauksia näiden tuottajien on tehtävä hallinnollisessa asiakirjassa, joka koskee direktiivin 2008/118/EY IV ja V luvun mukaisia alkoholijuomien siirtoja.
                  
               
                     (2)
                  
                  
                     Komission asetuksessa (ETY) N:o 3649/92 (4) vahvistetaan yksinkertaistetun saateasiakirjan sisältö lähtöjäsenvaltiossa kulutukseen luovutettujen valmisteveron alaisten tavaroiden siirtoja varten.
                  
               
                     (3)
                  
                  
                     Jotta voidaan kattaa todistuksen saaneet ja todistuksen itse laatineet pienet riippumattomat valmistajat, on tarpeen muuttaa kulutukseen luovutettujen alkoholijuomien siirtoja koskevan yksinkertaistetun saateasiakirjan 14 kohtaa ja sen selventäviä huomautuksia.
                  
               
                     (4)
                  
                  
                     Sen vuoksi asetusta (ETY) N:o 3649/92 olisi muutettava.
                  
               
                     (5)
                  
                  
                     Tämän asetuksen soveltamista olisi lykättävä 1 päivään tammikuuta 2022 saakka, jotta soveltaminen alkaisi samaan aikaan niiden kansallisten toimenpiteiden kanssa, joita on säädetty neuvoston direktiivin (EU) 2020/1151 (5) saattamiseksi osaksi kansallista lainsäädäntöä.
                  
               
                     (6)
                  
                  
                     Tässä asetuksessa säädetyt toimenpiteet ovat valmisteverokomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (ETY) N:o 3649/92 liite seuraavasti:
            
                        1)
                     
                     
                        Korvataan yksinkertaistetun saateasiakirjan 14 kohta seuraavasti:
                        ”14 Todistukset (tietyt viinit ja alkoholijuomat, pienet riippumattomat alkoholijuomien valmistajat)”
                     
                  
                        2)
                     
                     
                        Korvataan selventävien huomautusten kohdan ”2 Kohtien otsikot” 14 kohdan 3 alakohta seuraavasti:
                        
                                    ”3.
                                 
                                 
                                    Todistuksen itse laatineiden pienten riippumattomien valmistajien tuottamien alkoholijuomien osalta on lisättävä komission täytäntöönpanoasetuksen 2021/2266 (*1) 6 artiklan mukainen tieto, kun tarkoituksena on vaatia alennettua valmisteverokantaa määräjäsenvaltiossa.
                                 
                              
                           (*1)  Komission täytäntöönpanoasetus (EU) 2021/2266, annettu 17 päivänä joulukuuta 2021, pienille riippumattomille alkoholijuomien valmistajille valmisteverotarkoituksia varten annettavaa todistusta ja niiden itse laatimaa todistusta koskevien neuvoston direktiivin 92/83/ETY soveltamissääntöjen vahvistamisesta (EUVL 455, s.[…] …).”;"
                        
                     
                  
                        3)
                     
                     
                        Poistetaan selventävien huomautusten kohdan ”2 Kohtien otsikot” 14 kohdan 4 alakohta.
                     
                  
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä tammikuuta 2022.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 17 päivänä joulukuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 9, 14.1.2009, s. 12.
         
            (2)  Komission täytäntöönpanoasetus (EU) 2021/2266, annettu 17 päivänä joulukuuta 2021, pienille riippumattomille alkoholijuomien valmistajille valmisteverotarkoituksia varten annettavaa todistusta ja niiden itse laatimaa todistusta koskevien neuvoston direktiivin 92/83/ETY soveltamissääntöjen vahvistamisesta (ks. tämän virallisen lehden sivu 26).
         
            (3)  Neuvoston direktiivi 92/83/ETY, annettu 19 päivänä lokakuuta 1992, alkoholin ja alkoholijuomien valmisteverojen rakenteiden yhdenmukaistamisesta (EYVL L 316, 31.10.1992, s. 21).
         
            (4)  Komission asetus (ETY) N:o 3649/92, annettu 17 päivänä joulukuuta 1992, lähtöjäsenvaltiossa kulutukseen luovutettujen yhteisön sisällä liikkuvien valmisteveron alaisten tuotteiden yksinkertaistetusta saateasiakirjasta (EYVL L 369, 18.12.1992, s. 17).
         
            (5)  Neuvoston direktiivi (EU) 2020/1151, annettu 29 päivänä heinäkuuta 2020, alkoholin ja alkoholijuomien valmisteverojen rakenteiden yhdenmukaistamisesta annetun direktiivin 92/83/ETY muuttamisesta (EUVL L 256, 5.8.2020, s. 1).